Newsgroup: it.sport.calcio.sampdoria
Titolo: Pagelle Samp-Milan

 
Antonioli: doppo ch’o l’à apparòu de zenûggia o tïo de Scemcencu da dixêutto
milimetri, quela sborda de Vieri in sce ‘na pûnision da çentrocampo o sghêua
a piggiâla domandando a ‘n racattaballe comme a l’è fignîa a gara do
motomondiale e scigoando a cansun de Julio Iglesias. Sette.
Senoin: ‘st’anno chie Novelin o g’ha dïto: “Oua t’èi vegnûo grande, ti poe
restâ solo in sciâ fascia pe quarche menûto. Ma me raccumando, belin, no ti
deivi avrî a nisciûn.”. Lê o l’è brau, pe caitæ, çerto che quande piccan in
sciâ porta Sìdor e Sergignu tûtti invexendæ, o s’a fa ‘n po’ in te braghe.
Sei.
Castelini: antiçipi, botte da orbi, gommi belli erti, pûia manco pe scherso.
Se ti ghe metti ascì a sûccâ in sciô gol do pareggio, a vegne fêua ‘na
prestasion esagerâ. Sette e mëzo.
Pavan: tennicamente a l’ätessa dei atacanti rossoneigri, sempre bello
conçentròu, raramente (e inspiegabilmente) o combinn-a in svariun e Novelin
o cacciâ zù di quelle giastemme che e sentan fin a Pissighettun. Sei e mëzo.
Pisan: pûlito e ordinòu tanto in to lùk (o pâ in scolaretto elegante e
educòu) quanto in to zêugâ. Foscia o l’è lê a tegnî in zêugo Gilardin, ma pâ
che e immagini in linea de l’asion seggian annæ perdûe in te ‘n’inçendio ai
archivi Mediasèt. Sei e mëzo.
Diana: co quello mûro da personaggio di cartoin animæ pe figgiêu, a Calazze
o gh’ha xattòu o balon co ‘na roncolâ in ta caviggia che quello per dexe
menûti o l’ha çercòu de cangiâ canale e rimette I Puffi. Sette.
Vurpi: titic e titoc, in lanço de trenta metri e in pestun a ‘n milanista,
n’avertûa brasileira e ‘na mossa de kunfù, ‘na verticalisassion a-o baxo e
‘na tacchettâ in te cögge a Pirlo. O se ciamma Sergio Vurpi, e o l’è o
Capitan. Sette.
Dâla Bunn-a: fedele a-o seu numme, o no sbaglia manco ‘n passaggio. Massa,
ramassa, e Kakà o s’incassa. Picca lê ascì comme in camallo imbriægo. Sette.
Tunettu: parte ‘n po’ a rilento, poi o scäda o motô e o risolve a partïa.
Doppo avei visto o seu gòl, o Presidente do Conseggio o l’ha domandòu
l’intervento de l’ONU pe ‘n disarmo missilistico unilaterale in occaxion do
ritorno a San Siro. Sette.
Sauli: tûtto o tempo a rumpî o belin a o çentrocampo aversaïo, avanti,
inderrè, a drïta, a mancinn-a. Pe forsa poi, quande o ghe capita a occaxion
bunn-a, o tïa ‘na mëza rumenta in bocca a-o portê. Sacrificòu. Sei.
Bunassêu: cumm’a l’è che se ciamma ûn ch’o zêuga vexin a-a defeiza aversaïa,
o piggia e o da ‘n sacco de botte, säta a interçettâ tûtti i rilançi, e,
quande ghe capita ‘na bella occaxion, o sbatte o balon in porta sensa tanti
squæxi? Centravanti? Belin. Bello çentravanti. Sette.
Palumbu: mette o seu repertoïo de finesse a dispossiun da-a squadra in to
tranquiliscimo final de partïa. Sei e mëzo.
Flachi: ciù ‘n po’ o fa in gol che gh’è da no vegnî ciù a-o stadio e
dedicâse ae freccette, poi ghe da in balun a Cuûtûsûf ch’o mettièiva drento
anche Rossini (ma Cuûtûsûf no). Sei e mëzo.
Cuûtûsûf: cosse o s’ha mangiòu, cosse o s’ha mangiòu! A va zà ben che
contava pesso, speremmu ch’o se rifasse fïto. S.V.
Novelin: o l’è o ciù grande de tutti i tempi, e chi no l’è d’accordio, o l’è
in gundun. Centoquaranteutto.
--
Il faciro al cinema
--------------------------------
Inviato via 
http://arianna.libero.it/usenet/

 Il faciro al cinema
Volevi scrivere cacirro, eh? :-)
-- 
Ciao,
Jp
questo articolo e` stato inviato via web dal servizio gratuito 
http://www.newsland.it/news
 segnala gli abusi ad 
ab...@newsland.it

 in gundun. Centoquaranteutto.
Centoquaranteutto e mëzo :-P
Davide
-- 
Ciao,
Davide


 Sette.
ROTFL su tutto, ma in particolare su quanto ho quotato! :-)
Ciao,
di. co, 

 o cacciâ zù di quelle giastemme che e sentan fin a Pissighettun.
LOL!
 
JDN


 Cuûtûsûf:
.....
G.Luca 

 Antonioli: [cut]
essescionale (alla altafini) :-)


 dedicâse ae freccette
MITICO!


(rot13)

 ha scritto nel messaggio
news:85Z32Z127Z225Y1...@usenet.libero.it...

Fachiro, ti prego, posta le tue pagelle sempre.
SEI U N I C O!!!!!